b'\n_START_ARTICLE_\nLa Llorona\n_START_PARAGRAPH_\nLa Llorona, "Valittava nainen", on meksikolaisten kansantarinoiden kummitus, joka n\xc3\xa4ytt\xc3\xa4ytyy jokien ja vesist\xc3\xb6jen varrella itkem\xc3\xa4ss\xc3\xa4 lapsiaan, jotka h\xc3\xa4n oli hukuttanut. Kummituksen nimest\xc3\xa4 ja alkuper\xc3\xa4st\xc3\xa4 on useita tarinoita. _NEWLINE_Kansanperinteen mukaan La Llorona oli oikealta nimelt\xc3\xa4\xc3\xa4n Rosa, "ruusu". H\xc3\xa4n oli kaunis, nuori palvelijanainen, joka rakastuu paikalliseen mieheen, vuosien varrella he saavat useita lapsia. Mies j\xc3\xa4tt\xc3\xa4\xc3\xa4 h\xc3\xa4net, joissain versioissa toisen naisen takia tai halutessaan pysy\xc3\xa4 erossa vaimosta ja lapsistaan. Tarinan mukaan La Llorona murhaa lapsensa hukuttamalla heid\xc3\xa4t, joko s\xc3\xa4\xc3\xa4st\xc3\xa4\xc3\xa4kseen heid\xc3\xa4t k\xc3\xb6yhyydelt\xc3\xa4, vapauttaakseen itsens\xc3\xa4 etsim\xc3\xa4\xc3\xa4n uutta miest\xc3\xa4 tai kostona aviomiehens\xc3\xa4 l\xc3\xa4htemiselle. Esimerkiksi New Mexicossa suositun version mukaan La Llorona hukuttaa lapsensa Rio Grandeen, koska ei pysty en\xc3\xa4\xc3\xa4 el\xc3\xa4tt\xc3\xa4m\xc3\xa4\xc3\xa4n heit\xc3\xa4, ja t\xc3\xa4ydenkuun aikaan naisen aaveen voi kuulla itkem\xc3\xa4ss\xc3\xa4 joen rannalla.'